Ján Packa (policajný funkcionár)

Gen. JUDr. Ján Packa (* 25. august 1956, Nitra) je bývalý prezident Policajného zboru, tento post zastával v rokoch 2006 až 2010. 

 Životopis 
Členom Zboru národnej bezpečnosti sa stal v roku 1976. V roku 1978 ukončil dôstojnícku školu. V roku 1982 sa stal vedúcim oddelenia dopravnej ochrany na Správe ochrany straníckych a ústavných činiteľov (V. správa ZNB) v Bratislave. V rokoch 1985 až 1989 študoval na Fakulte vyšetrovania Vysokej školy Zboru národnej bezpečnosti v Bratislave. V roku 1990 zložil rigoróznu skúšku v odbore správne a ústavné právo, získal titul doktora práv na Právnickej fakulte Univerzity Komenského v Bratislave.CV Packa

V roku 1991 sa stal vedúcim odboru dopravnej ochrany Správy ochrany ústavných činiteľov SR. Od roku 1994 bol zástupcom riaditeľa Úradu ochrany ústavných činiteľov a diplomatických misií Ministerstva vnútra SR. 30. októbra 2002 ho minister vnútra vymenoval do funkcie riaditeľa Úradu ochrany ústavných činiteľov a diplomatických misií. Vo funkcii zostal do roku 2006. 

Dňa 7. augusta 2006 bol vymenovaný za prezidenta Policajného zboru. 19. júla 2010 odišiel do dôchodku. Počas jeho funkčného obdobia došlo v polícii k výmene celého vozového parku.

Dva roky pracoval ako asistent poslanca.CV V roku 2013 sa Ján Packa stal šéfom Automobilových opravovní Ministerstva vnútra.

 Referencie 

Kategória:Narodenia v 1956
Kategória:Žijúci ľudia
Kategória:Osobnosti z Nitry
Kategória:Slovenskí policajti
Kategória:Prezidenti Policajného zboru
Kategória:Slovenskí policajní generáli
Kategória:Absolventi Právnickej fakulty Univerzity Komenského v Bratislave
Kategória:Absolventi Vysokej školy Zboru národnej bezpečnosti